**ПОЧИВКА В КУБА 2025 – ВАРАДЕРО И ХАВАНА**

**С ГРАНД ТУР НА КУБИНСКАТА СТОЛИЦА – включен обяд и разходка с ретро автомобил!**

**10 дни Kарибска фиеста:**

**5 нощувки All Inclusive във Варадеро + 2 нощувки със закуска в Хавана**

***Дати:***

***16.03.2026 – 25.03.2026***

***10 дни / 7 дни***

**ЦЕНА 2399 ЕВРО!**

* ***Малки групи с професионален екскурзовод-водач от България!***
* ***Удобен полет от София през Истанбул с АК „Turkish Airlines”***
* ***Настаняване в отлично подбрани хотели от веригите Iberostar и Melia.***
* ***Гранд тур на Хавана с обяд и разходка с ретро автомобил!***
* ***Полудневен тур Хемингуей с включен обяд!***

**1-ви ден: 16.03.26 София - Истанбул - Хавана**

Излитане от София в 21:40ч. за полет до Истанбул с АК “Turksih Airlines”. Кацане в Истанбул в 00:15ч. Кратък престой до полета за Хавана в 02:00ч. на следващия ден.

**2-ри ден: 17.03.26 Хавана - Варадеро**

Излитане от Истанбул в 02:00 часа. Пристигане в Хавана в 08:15ч. и трансфер до хотела [**Melia Varadero 4+\***](https://www.melia.com/en/hotels/cuba/varadero/melia-varadero) във Варадеро. Свободно време за почивка, разглеждане и опознаване на курорта. Нощувка.

**3-ти ден: 18.03.26 Варадеро**  
Свободно време за почивка, опознаване на курорта или участие в допълнителни екскурзии**.**

**4-ти ден: 19.03.26 Варадеро - о-в Кайо Бланко**

Свободно време за почивка, опознаване на курорта или участие в допълнителни екскурзии**.**

**Възможност за допълнителна екскурзия до о-в Кайо Бланко с обяд (срещу заплащане – 135 евро/ 265 лева).**

**Потегляме с катамаран от пристанището за вълнуваща разходка из кристалните води на Карибско море. На борда ще имаме неограничено количество напитки, танци и музика.** На Остров Cayo Blanco ще обядваме в местен ресторант. Ще имаме възможност за шнорхелинг из кораловия риф и ще посетим делфинариума.

Връщане в хотела. Свободно време. **Нощувка.**

**5-ти ден: 20.03.26 Варадеро**

Свободно време за почивка, опознаване на курорта или участие в допълнителни екскурзии**.**

**6-ти ден: 21.03.26 Варадеро - Гуама и Сиенфуегос**

Свободно време за почивка, опознаване на курорта или участие в допълнителни екскурзии**.**

**Възможност за допълнителна целодневна екскурзия Гуама и Сиенфуегос с включен обяд в крокодилската ферма (срещу заплащане – 135 евро/ 265 лева).**

В първата част от деня ще посетим Гуама намираща се в националния парк „ Монтемар“. Ще снимаме крокодилите във фермата, а после ще продължим с лодка през „ Лагуната на съкровищата“. На отсрещния бряг е разположено автентично селище, съхранило атмосферата от времето на Христофор Колумб. Чрез интересни скулптори е пресъздаден бита, културата и атмосферата. **Ще направим спирка за обяд в крокодилската ферма където ще имате възможност да опитате крокодилско месо.**

След Гуама ще се отправим по красив панорамен път по крайбрежието на Карибско море, за да стигнем до плажа Хирон или „ Залива на прасетата“ където през април 1961г е извършен неуспешен опит за преврат от страна на кубински емигранти с помощта на ВМС на САЩ. След посещение на военния музей ще се отправим към Сиенфуегос – град основан от французите и основно пристанище в Куба. Важен център е за износ на захарно цвекло, както и на кафе и тютюн. Градът често е наричан „Перлата на Юга“, като е посещаван от туристи главно заради архитектурните си забележителности. Сградите тук се открояват с типичен неокласически стил. Историческият център на Сиенфуегос е включен в списъка на ЮНЕСКО, а сред основните забележителности в града са крепостта Хагуа, Триумфалната арка (единствената в Куба), както и катедралата „Непорочно зачатие“, построена в периода 1833-1836 и отличаваща се със своя стъклопис.   
Връщане в хотела във Варадеро. Вечеря. **Нощувка.**

**7-ми ден: 23.03.26 Варадеро – Хавана**   
Закуска. Освобождаване на хотела и трансфер до Хавана.

**Полудневен тур с вкл. обяд до къщата - вдъхновение на Хемингуей, Финка Вихия, построена в испански колониален стил върху хълм с прекрасна тропическа гледка към Хавана. (Включен в цената).**

Във владенията и се простира огромен парк, постлан с тучна морава и украсена от палми, орхидеи, мангови дръвчета, тръстики, папрати и други характерни за Карибската шир зелено-цветни обитатели. Хемингуей изживява последните 22 години от живота си сред ботаническата живопис на Финка Вихия (Finca Vigía), както сам нарича своето лично кубинско убежище. В превод от испански името означава „наблюдателница“. Вдъхновен от рая на Финка Вихия, морето и цялата карибска околност, Хемингуей написва „За кого бие камбаната“ и безсмъртното си произведение „Старецът и морето“, с което печели награда Пулицер през 1953г. и Нобелова награда за литература през 1954 г. Финка Вихия става снимачна площадка за последната кино-продукция, посветена на животът на Хемингуей – „Папа Хемингуей в Куба“ (2016). Това е и първият американски филм, сниман в Куба след повече от 50 години студена война. Настаняване в централно разположен хотел [**Iberostar Park Central 5\***](https://www.ibercuba.com/br/hoteis/la-habana/iberostar-parque-central/). Свободно време.

**Възможност за вечеря под звуците на Буена Виста Соушъл клуб. (Срещу заплащане – 80 евро/ 156 лева)**.

Легендарната кубинска формация е не просто едно oт многото музикални лица на Куба, а може да се каже дори емблемата на кубинската музика.

„Буена Виста Соушъл Клъб“ е създадена през 1932 г. и е кръстена на едноименния квартал в близост до Марианао, Хавана, който се превръща в домакин на първите концерти на групата. С годините в формацията участват много популярни певци и артисти, сред които: покойният Ибрахим Ферер и Компай Сегундо, великата Омара Портуондо, близка приятелка на нашата Йорданка Христова. Музикалният ансамбъл „Буена Виста Соушъл Клъб“ става изключително популярен най-вече заради едноименния документален филм на немския режисьор Вим Вендерс през 1999 г., който открива кубинската музика и фолклор за света.

**8-ми ден: 23.03.26 Хавана**   
Закуска. **В този ден ще направим** **целодневен гранд тур на Хавана с обяд (включен в цената).**  
Ще започнем нашата обиколка с посещение на квартала Фустерландия на Хосе Фустер, известен още като Пикасо на Куба - място украсено с картини, керамика и рисунки и превърнато в изложба на открито. Ще продължим към прекрасния парк Алмендарес и ще се насладим на буйната тропическа растителност, която е и убежище на хаванчани от летните жеги. Следва новия квартал Мирамар с луксозните хасиенди по Пето Авеню и посолства, между които и Българското. Обяд в местен ресторант.  
Следва Фото пауза и кратко свободно време в хотел Nacional de Cuba – най-известният хотел в цяла Куба, построен с парите на американската мафия и служещ през 30те години за срещи на големите италиански и американски мафиотски фамилии. Използван тематично и за декор във филма „Кръстникът“, във фоайето на хотела и днес могат да се видят снимки и автографи на знатни гости като Уинстън Чърчил, Нилсън Рокфелер, Франк Синатра, Ърнест Хемингуей, Уолт Дисни и много други. Следва разходка от хотела с ретро автомобили за около час. Ще усетим безвремието и вятъра по времето на обиколката по Малекон, емблемата на Хавана и най-дългата пейка в света, както я наричат местните. Разходката с цветните открити лимузини свършва в Стара Хавана, където пък започва нашата пешеходка обиколка. По време на пешеходната обиколка на стария квартал ще видим площадите ¨Plaza de Armas¨, Plaza de la Catedral¨, ¨Plaza San Francisco de Asis¨ and Plaza Vieja. След това ще се разходим по известната търговска улица Obispo, Floridita бар (разположен в края на улица Obispo), хотел Ambos Mundos, където е пребивавал Хемингуей. Свободно време за разходка и вечеря в някой от вкусните ресторанти в Куба, където ще се насладите на местните специалитети: маланга с мед, сладки готвени банани , прясна риба/скариди/омар или октопод на скара.

**Или по желание посещение на вариетното шоу Паризиен с включена вечеря. (срещу заплащане – 110 евро/ 215 лева).**

**09-ти ден: 24.03.26 Хавана - Истанбул**

Ранна закуска. Освобождаване на хотела и трансфер за полет от Хавана до Истанбул в 09:40ч. Кацане в Истанбул в 09:30ч. на следващия ден.

**10-ти ден: 25.03.26 Истанбул** **- София**

Полет от Истанбул за София в 14:55ч. Пристигане в София в 15:05ч.

**ПАКЕТНИ ЦЕНИ**

|  |  |  |  |
| --- | --- | --- | --- |
| **Хотели:**  [**Iberostar Park Central 5\***](https://www.ibercuba.com/br/hoteis/la-habana/iberostar-parque-central/)  [**Melia Varadero 4+\***](https://www.melia.com/en/hotels/cuba/varadero/melia-varadero) | **Пансион** | **Човек в двойна стая** | **Човек в единична стая** |
| **16.03.2026 – 25.03.2026** | *2 закуски + 5 All inclusive* | 2399 евро/ 4692 лева | 2696 евро / 5273 лева |

**Цената включва:**

* Полет с авиокомпания „Turkish Airlines” София - Истанбул – Хавана – Истанбул- София с включени летищни такси и чекиран багаж 23 кг. и 8 кг. ръчен в салона на самолета;
* Трансфери летище – хотел Варадеро – хотел Хавана - летищe;
* 5 нощувки във Варадеро в хотел [**Melia Varadero 4+\***](https://www.melia.com/en/hotels/cuba/varadero/melia-varadero) на база All Inclusive;
* 2 нощувки в Хавана хотел [**Iberostar Park Central 5\***](https://www.ibercuba.com/br/hoteis/la-habana/iberostar-parque-central/) на база закуска;
* Водач от България по време на цялото пътуване;
* Гранд тур на Хавана с включен обяд и разходка с ретро автомобил;
* Полудневен тур Хемингуей с включен обяд;
* Медицинска застраховка за периода на пътуване с лимит на отговорност 10000 евро;
* QR код и Виза за Куба.

**Цената не включва:**

* Допълнителни екскурзии – заявяват се и се заплащат в офиса на агенцията най-късно при доплащането на пакета;

- Екскурзия до о-в Кайо Бланко с обяд– 135 евро/ 265 лева

- Екскурзия Гуама с включен обяд в крокодилската ферма и Сиенфуегос – 135 евро/ 265 лева;

- Буена Виста Соушъл клуб – 80 евро/ 156 лева.

- Вариетното шоу Паризиен с включена вечеря – 110 евро/ 215 лева

* Застраховка „Отмяна на пътуване“ – около 3% от стойността на пътуването.
* Хранения извън посочените в програмата;
* Бакшиши за портиери, носачи на багаж, допълнителни екскурзии на място – заплащат се на място по Ваше желание (очаквани са, но не са задължителни);

**Условия за резервация:**

* **Международен паспорт с валидност минимум 6 месеца;**
* **При записване се внася 600 евро или 1200 лева депозит;**
* **Доплащане до 30 дни преди пътуването.**

**Полетно разписание с АК “Turkish Airlines”:**

|  |  |  |  |  |
| --- | --- | --- | --- | --- |
| ***№ на полета*** | ***Лети от*** | ***Час на Излитане*** | ***Каца в*** | ***Час на Пристигне*** |
| ТК1030 | СОФИЯ | 21:40 | ИСТАНБУЛ | 00:15 + 1 ден |
| ТК 195 | ИСТАНБУЛ | 02:00 | ХАВАНА | 08:15 |
| ТК 195 | ХАВАНА | 09:40 | ИСТАНБУЛ | 09:30 + 1 ден |
| ТК1031 | ИСТАНБУЛ | 14:45 | СОФИЯ | 15:05 |

***\*Полетното разписание е обявено в местното часово време на всяка държава.***

**Забележки:**

* Офертата важи при минимум 10 туристи;
* Срок за уведомление за несъбран минимум – 30 дни преди заминаване;
* Пътуването е без медицински изисквания за имунизации;
* Туроперторът си запазва правото на промяна на обявените хотели по програмата с други, идентични по категория и качество;
* Туроператорът си запазва правото да променя последователността на изпълнение на мероприятията по програмата;
* Промяна на цената е възможна при: промяна на транспортни разходи (гориво), летищни, пристанищни и др. такси; промяна с повече от 3% на валутния курс в периода м/у датата на сключване на договора и отпътуването; непредвидено покачване на цените от страна на партньорите ни, както и в други обективно наложителни случаи.
* Поради променящите се цени на горивата авиокомпаниите могат да начислят т.нар. горивна такса (fuel surcharge). В такъв случай туроператорът си запазва правото да променя цената на пътуването с фактическата стойност на горивната такса и тя ще е дължима за всички резервации за полета, за които тя се начислява, без значение кога те са направени. Тази такса следва да бъде обявена от туроператора и заплатена от потребителя не по-късно от 10 дни преди датата на заминаване.

**Пътуващите имат право да прекратят едностранно договора по всяко време преди започването на изпълнението на туристическия пакет, след заплащане на съответните суми според условията за анулации и неустойки.**

**Срокове за анулации и неустойки:**

* При наличие на повече от 60 дни преди датата на отпътуване – неустойка не се удържа;
* Между 59-ия и 30-ия ден преди датата на заминаване се удържа размерът на внесения депозит;
* При по-малко от 29 дни се удържа 100% от стойността на екскурзията.

В случай, че ПОТРЕБИТЕЛЯТ прекрати доброволно своето пътуване, през времетраенето му, всички допълнителни разходи, включително и транспортните, са за негова сметка.

ПОТРЕБИТЕЛЯТ има право да прехвърли правото си на пътуване на трето лице в срок съобразно спецификата на дестинацията, издаване на самолетни билети по международни полети и не по-късно от 15 работни дни преди датата на пътуването, като се задължава да заплати на ТУРОПЕРАТОРА само дължимите суми, свързани с евентуалното преиздаване на билетите.

**Информация относно здравните изисквания**: Няма ЗАДЪЛЖИТЕЛНИ медицински и санитарни изисквания при пътуване до Куба.

**Пътуване на лица с ограничена подвижност**: Пътуването като цяло НЕ Е подходящо за лица с ограничена подвижност.

**Ограничителни мерки за влизане в страната :**

* Република Куба не изисква тест или сертификат за ваксинация.
* QR кода е задължителен.

Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 1329230126000001 на ЗК „ДЖЕНЕРАЛИ”АД.